钦定古今图书集成/理学汇编/文学典/第109卷 > 许绳武
## 钦定古今图书集成/理学汇编/文学典/第109卷 > 许绳武

按《武进县志》：“绳武字惺劬，世居太湖马迹山，为邑诸
生。幼嗜学，读书过目成诵。天性孝友，慷慨好施，为文
酷慕乡先辈唐顺之诗，舂容雅澹，不事雕琢。尝有《震
泽归舟遇雨》云：‘为践湖山约，归舟巨港东。一番花信
雨，两岸石尤风。水溅春衣湿，溪环晚树葱。石根维短
缆，觅火坐谈空’。后以子鼎臣贵，封行人。优游山水，吟”
啸自适，年七十馀而终。